Marija Rudzinskaitė-Arcimavičienė

Marija Rudzinskaitė-Arcimavičienė (1885 m. liepos 16 d. Šaravų k., Josvainių vls. – 1941 m. gegužės 8 d. Vilniuje) – istorikė, profesionaliosios egiptologijos pradininkė Lietuvoje.Lietuvos archeologijos draugija. Marija Rudzinskaitė-Arcimavičienė (1885-1941)

 Biografija 
1900 m. baigė mergaičių gimnaziją Kaune. 1916 m. baigė Maskvos universitetą. 

Visą gyvenimą paskyrė Egipto istorinio palikimo tyrimui. Egiptologija susidomėjo studijuodama Maskvoje pas garsų rusų orientalistą Borisą Turajevą (1868–1920). Keletą kartų (1910, 1924, 1934 m.) su ekspedicijomis lankėsi Egipte, stebėjo kasinėjimus Gizoje. Dalyvavo žymaus amerikiečių egiptologo Dž. Raisnerio atliktuose kasinėjimuose, iš kelionių parsivežė nemažai eksponatų savo kolekcijai. Lankėsi pasauliniuose orientalistų kongresuose.

1922–1939 m. Vytauto Didžiojo universiteto Humanitarinių mokslų fakulteto Visuotinės istorijos katedros docentė. 1922 m. jos iniciatyva universitete pradėtas skaityti Egipto istorijos kursas, paskaitose studentus supažindino su meno bei raštijos paminklais.

1932 m. išleido žodynėlį „Egipto ieroglifai“. Jame paaiškinta simbolinė bei fonetinė svarbiausių hieroglifų reikšmė, žodžių reikšmės. Išvertė keletą himnų, apysaką. Parašė ir 1936 m. išleido Egipto istorijos vadovėlį. Didžioji dalis surinktos kolekcijos saugoma Mykolo Žilinsko galerijoje Kaune.

Palaidota Saulės kapinėse Vilniuje.Surasta pirmosios Lietuvos egiptologės palaidojimo vieta, Verslo Žinios, 2024-06-11

 Išleistos knygos 
 Rudzinskaitė-Arcimavičienė. „Tut-Anch-Amono kapas ir Tebų paminklai“ (Senovės Rytai, 3). Kaunas, 1933
 Rudzinskaitė-Arcimavičienė. „Egipto hieroglifai“ (Senovės Rytai, 1). Kaunas, 1932
 M. Rudzinskaitė-Arcimavičienė. „Sinuhetas“ // Švietimo darbas. 1922. Nr. Nr. 3-6, p. 371–372
 Rudzinskaitė-Arcimavičienė. „Moters būklė senovės Egipte“ (Senovės Rytai, 2). Kaunas, 1932
 Rudzinskaitė-Arcimavičienė. „Vardo reikšmė senovės Egipte“ (Senovės Rytai, 4). Kaunas, 1934
 Rudzinskaitė-Arcimavičienė. „Dievų ir kvepalų žemė“. Kaunas, 1936
 Rudzinskaitė-Arcimavičienė. „Aigiptas“, T. I (Senovės Rytų istorija). Kaunas, 1936

 Taip pat skaitykite 
 Orientalistika Lietuvoje

 Šaltiniai 

 Literatūra 
 Snitkuvienė, Aldona. Aplankykite manuosius Egipto dievus… // Mokslas ir gyvenimas, 1985, Nr.6, p.16-18
 Snitkuvienė, Aldona. Egiptologijos pradininkė Lietuvoje // Kauno tiesa, 1985 m. liepos 28 d., p.5
 Snitkuvienė, Aldona. Vienintelė Lietuvoje Senovės Egipto dailės kolekcija – Kaune // Kauno diena, 1995 m. rugsėjo 13 d., p.17

 Nuorodos 
 Išsipildė Marijos Rudzinskaitės-Arcimavičienės svajonė

Kategorija:Lietuvos orientalistai
Kategorija:Lietuvos kolekcionieriai
Kategorija:Lietuvos istorikai
Kategorija:Egiptologai